Den Vest-Sjællandske Avis, 1835-12-12
No. 11 af Jtzeboer Stænder-Tidende indeholder Efterretning om de holsteenske Provinsialstænders for tende Møde, den 10de November. Først anmeldte Præsidenten, at der var indløbet en Forestilling, angaaende en egen Afgivt, der skal paalægges Handelsreisende, med det Tilføiende, at denne Forestilling skulde vorde udlagt og derpaa henviist til den derfor nedsatte Kommittee. Videre blev forkyndt, at ved de Herrer Tilforordnede fra Oldenborg var indkommet en Petition fra flere derværende Laug, angaaende Landhaandværkernes forøgede Antal, hvormed der skulde gaaes til Værks som med alle lignende Petitioner. Dernæst blev anmeldt, at Udkaste til en Forordning, angaaende Organisationen af Stad Kollegierne, og den oekonomiske Forvaltning, som af disse skal besørges i Hertugdømmerne Slesvigs og Holsteens Stæder, ene med Undtagelse af Altona, var blevet meddeelt af den Kongelige Hr. Kommissarius og at Aftryk deraf vare til Afbenyttelse. Der var videre indløbet en Proposition af Hr. Provst Callisen, angaaende en Revision af de hidtil havte Forordninger for Sabbaten og om Udstedelsen af en nye Helligdagsforordning; derpaa endnu en Proposition af Hr. Over- og Landrets-Advocat Lock, angaaende Regningen efter Rigsbankpenge og Gienindførelsen af Beregningen efter slesvig-holsteensk Kourant; ligesom ogsaa en Petition af Hr. Grev v. Reventlow til Farve, angaaende Statsfinantsernes Tilstand. Den Kommittee, der var udnævnt til at bedømme Udkastet til den nye Toldlov, havde i en skrivtlig Beretning med Angivende, at den af samme til Dirigent udvalgte Overrets=Advocat Hr. v. Prangen, ved de Forretninger, hvortil han som Forsamlingens Sekretair, var forpligtet, var forhindret at afgive sig saaledes med Kommittens Arbeider, som det var at ønske, andraget paa deres Hr. Dirigens Afsked fra Sekreteriat. Andragendet blev antaget af Forsamlingen, og derpaa valgtes, i Stedet for den afgaaede Sekretair, Hr. Kammerjunker d'Aubert til Protokolfører. Til Dagsordenen stod nu den foreløbige Beraadslaaning over en Proposition af Hr. Grev v. Baudissin, af Jndhold: At den holsteenske Stænderforsamling skulde tilstille Hs. Majestæt Kongen en Forestilling, at Kieler-Skolelærerseminariet, som siden 1829 er blevet lispenderet derved, at efter Allerhøieste Bestemmelse ingen nye Elever turde meer optages i samme, snarest mueligt igien maatte træde i Virksomhed. Beretningen af den Kommission, der var blevet valgt for at afgive sin Mening om dette Forslag, blev foredraget af Hr. Provst Callisen. Kommitteen havde bittaadt Hr. Proponentens Forslag, dog blev, i Følge flere gjorte bemærkninger af forskiellige Tilforordnede, tilføiet Amendements til Kommitteens Andragende. Ved Slutningen af Beraadslaaningen fandt Forsamlingen, at den omhandlede Gienstand var tilbørlig forberedt for den formelige Forhandling, og denne blev bestemt til den 13de November. Derpaa skreed den Kongelig Hr. Kommissarius til Motiveringen af Udkastet til et Patent, angaaende nogle nærmere Bestemmelser i Henseende til Forordningerne om Handel og Skibsfart paa Island, og bemærkede i saa Henseende, at siden Ophævelsen af det islandske Kompagnie i Aaret 1787 havde Handelen paa Island staaet lige aaben for alle danske Undersaatter, ogsaa for Handelstanden i Hertugdømmerne under lige Rettigheder og Pligter. Det forelagte Udkast havde til Hensigt, at hæve og bortfjerne alle de Jndskrænkninger, der ikke længer passe med de nuværende Handelsforhold paa Island. Efterat Hr. Præsidenten herpaa havde opfordret Forsamlingen til at erklære sig om en Kommittee skulde udnævnes til Udkastets Prøvelse, stemmede en Tilforordnet herfor, da Gienstanden var af Jnteresse og da nogle Forandringer i Udkastet syntes ønskelige; men da Jngen var af denne Mening saa tog Samme, paa den Kongelige Hr. Kommisfars Bemærkning, at efter Forordningens 65de i ogsaa selv ved den formelige Forhandling kunde besluttes at nedsætte en Kommittee, sit Andragende tilbage. Med Præsidiets Anmeldelse, at der var indkommet en Beretning fra Kommitteen over Forslaget angaaende Kommunalforordningen for Land distrikterne, og om den næste Dagsorden sluttedes dette Møde.